18/10/2013 | Administración LocalMunicipal
Touro
Anuncio definitivo da Ordenanza do prezo público de actividades culturais, deportivas, xuvenís e de servizos sociais

ANUNCIO Transcorrendo o prazo legal de exposición ao público da aprobación inicial da Ordenanza do prezo público por inscrición e participación en actividades culturais, xuvenís, deportivas e de servizos sociais, sen que se presentasen reclamacións, publícase aos efectos legais correspondentes, a ordenanza definitiva e o acordo da aprobación. Na sesión do Pleno celebrada o día vinteoito de xuño de dous mil trece, adoptouse o seguinte acordo: III.–ORDENANZA DO PREZO PÚBLICO DE ACTIVIDADES CULTURAIS, DEPORTIVAS, XUVENÍS E DE SERVIZOS SOCIAIS Dáse conta do expediente instruído para a aprobación da Ordenanza reguladora do prezo público por actividades culturais, deportivas, xuvenís e de servizos sociais. Visto o informe favorable da comisión correspondente, o Pleno, por unanimidade, acorda: Primeiro. –Aprobar inicialmente a ordenanza reguladora do prezo público por actividades culturais, deportivas, xuvenís e de servizos sociais, que se transcribe a continuación: “Artigo1.-Fundamento e natureza. No uso das facultades concedidas polo artigo 127 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais, o Concello de Boqueixón establece os prezos públicos en materia de cultura, deporte, xuventude e servizos sociais regulados nas seguintes normas, que atenden ao disposto nos artigos 41 a 47, ambos inclusive, da mesma Lei. Artigo 2.–Feito impoñible. Constitúe o feito impoñible do prezo público regulado nesta ordenanza a realización das actividades organizadas polo Concello de Touro e que se regulan no artigo 3. Artigo 3.–Importe prezos públicos. Por participación en actividades culturais, deportivas, xuvenís ou de servizos sociais organizadas polo Concello de Touro nas que especificamente se determine a aplicación do prezo público pola Xunta de Goberno Local ata un máximo de 30 euros por actividade e participante ou inscrición. Artigo 4.-Delegación competencias. No uso das facultades establecidas nos artigos 47.1 do Real Decreto Lexislativo 2/2004 e no 23.2b) da Lei 7/85, de bases de réxime local, o Pleno do Concello delega na Xunta de Goberno Local a competencia para concretar, dentro dos límites establecidos no artigo 3, os conceptos e contías do prezo público a aplicar en cada caso concreto. A Xunta de Goberno Local, a vista da programación elaborada polo responsable do departamento correspondente, fixará os prezos públicos de cada actividade, que poderán non cubrir os seus custes, nos supostos establecidos no artigo 44 do R. D. L.2/2004, debendo de consignarse nos orzamentos as dotacións oportunas para a cobertura da diferenza resultante si se dera o caso. O acordo adoptado pola Xunta de Goberno Local deberá ser exposto no taboleiro de anuncios e na páxina web do Concello. Artigo 5.–Normas de xestión. Os obrigados ao pagamento deberán presentar a oportuna autoliquidación consonte ao modelo que lles será facilitado, e ingresar o importe correspondente na entidade bancaria ou ben mediante domiciliación bancaria, nos prazos que estableza a Xunta de Goberno Local e sempre antes do inicio da prestación dos servizos ou actividades. Procederá a devolución do importe satisfeito cando o servizo ou a actividade non se presten por causas non imputables ao obrigado ao pagamento do prezo, e cando non sexa admitida a solicitude de inscrición. As débedas derivadas do impago do prezo público serán esixidas pola vía de apremio nos termos establecidos na lexislación en vigor. Disposición derradeira. A presente ordenanza entrará en vigor o día seguinte da súa aprobación definitiva unha vez publicada no B. O. P. e terá vixencia indefinida en tanto non sexa modificada ou expresamente derrogada.” Segundo. –Someter a información pública o presente acordo por espazo de 30 días hábiles aos efectos de que se presenten as reclamacións que se estimen oportunas, quedando definitivamente aprobado en caso de non presentarse alegacións; publicándose o acordo definitivo xunto co texto íntegro da ordenanza no Boletín Oficial da Provincia. Terceiro. –Facultar ao señor alcalde para a execución do presente acordo. Touro, a 27 de setembro de 2013. O alcalde Asdo.: Ignacio Codesido Barreiro